proxectonos/corpus_dominio_legal_administrativo_tmp huggingface dataset:
RESOLUCIÓN do 31 de xaneiro de 2017 pola que se dá publicidade ás subvencións concedidas ao abeiro da Orde do 20 de maio de 2016 pola que se establecen as bases reguladoras da concesión, en réxime de concorrencia competitiva, de axudas para a execución de proxectos dos grupos operativos da Asociación Europea da Innovación (AEI) e para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2016.
Consellería do Medio Rural — III. Outras disposicións — 10/02/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
Na súa virtude, a Dirección Xeral de Ordenación Forestal, por delegación da conselleira,
Publicar no Diario Oficial de Galicia as axudas concedidas ao abeiro da Orde do 20 de maio de 2016 pola que se convocan para o ano 2016 as axudas para a execución de proxectos dos grupos operativos da Asociación Europea da Innovación (AEI) e para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, que figuran como anexo nesta resolución.
Santiago de Compostela, 31 de xaneiro de 2017
– Convocatoria.
Orde do 20 de maio de 2016 (DOG núm. 105, do 3 de xuño) pola que se establecen as bases reguladoras da concesión, en réxime de concorrencia competitiva, de axudas para a execución de proxectos dos grupos operativos da Asociación Europea da Innovación (AEI) e para o apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2016.
– Programa e crédito orzamentario.
Esta orde financiarase con cargo á aplicación orzamentaria 13.02.561A.770.0 por un valor total de 3.297.023,08 euros, distribuídos nas seguintes anualidades: 1.813.362,70 euros en 2016, e 1.483.660,38 euros en 2017. Financiarase integramente con cargo ao Programa de Desenvolvemento Rural de Galicia, cunha achega do Fondo Europeo Agrícola de Desenvolvemento Rural (Feader) ao 75 %.
– Finalidade.
Execución de proxectos dos grupos operativos da AEI e apoio de proxectos piloto para o desenvolvemento de novos produtos, prácticas, procesos e tecnoloxías no ámbito agroforestal.
– Beneficiarios, proxectos e contías.
RESOLUCIÓN do 1 de febreiro de 2017, da Secretaría Xeral Técnica e do Patrimonio da Consellería de Facenda, pola que se publican as subvencións anuais da Comunidade Autónoma de Galicia para atender os gastos de funcionamento, aboadas ás diferentes formacións políticas con representación no Parlamento de Galicia durante o ano 2016.
Consellería de Facenda — III. Outras disposicións — 09/02/2017

A Lei 9/2015, do 7 de agosto, de financiamento das formacións políticas e das fundacións e entidades vinculadas ou dependentes delas, establece no seu artigo 31 que a Comunidade Autónoma de Galicia, con cargo aos orzamentos xerais do exercicio correspondente, outorgará ás formacións políticas con representación no Parlamento de Galicia e que así o soliciten en cada exercicio, subvencións para atender os gastos de funcionamento en que as ditas formacións incorran no territorio da Comunidade Autónoma. Estas subvencións recóllense expresamente no artigo 2 da Lei orgánica 8/2007, do 4 de xullo, dentro da relación de recursos económicos das formacións políticas.
O artigo 33 da citada Lei 9/2015 establece como criterios de repartición o número de escanos e o número de votos obtidos por cada formación. A Resolución da Consellería de Facenda do 7 de abril de 2016, modificada pola do 22 de xullo do mesmo ano, procedeu a fixar a contía da subvención correspondente a cada unha das formacións políticas con representación no Parlamento de Galicia para o exercicio 2016, de conformidade coas regras de repartición establecidas na lei. Non obstante, tras as eleccións ao Parlamento de Galicia celebradas o 25 de setembro de 2016, a Consellería de Facenda ditou novas resolucións no mes de decembro, realizando unha nova repartición da cantidade global pendente de aboar ás formacións políticas que obtiveron representación parlamentaria, correspondente ao período comprendido entre o 25 de setembro e o 31 de decembro de 2016.
Tendo en conta o anterior, as cantidades totais aboadas no ano 2016 a cada formación política con representación no Parlamento de Galicia foron as seguintes:
O que se fai público de conformidade co previsto no artigo 44 da Lei 9/2015, do 7 de agosto, de financiamento das formacións políticas e das fundacións e entidades vinculadas ou dependentes delas, coa súa inserción no
Diario Oficial de Galicia
.
Santiago de Compostela, 1 de febreiro de 2017
CORRECCIÓN DE ERROS. Resolución do 25 de xaneiro de 2017, da Secretaría Xeral para o Deporte, pola que se dá publicidade aos convenios de colaboración subscritos no segundo e terceiro cuadrimestre do ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/02/2017

Advertido erro na devandita resolución, publicada no Diario Oficial de Galicia núm. 24, do 3 de febreiro de 2017, cómpre facer as seguintes correccións:
– Na páxina 5106, onde di: «O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo)»; debe dicir: «O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro)».
ORDE do 2 de febreiro de 2017 pola que se dispón o cesamento dun membro do Consello de Administración do Instituto Tecnolóxico para o Control do Medio Mariño de Galicia.
Consellería do Mar — II. Autoridades e persoal — 13/02/2017

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitución do seu Consello de Administración, do que forma parte como membro o/a secretario/a, que actuará con voz pero sen voto, correspondendo á consellería competente en materia de pesca o seu nomeamento, de conformidade co disposto no artigo 3 do Decreto 41/2005, do 17 de febreiro, de regulamento do Instituto Tecnolóxico para o Control do Medio Mariño de Galicia.
Polo exposto, en exercicio da facultade atribuída,
O cesamento de Juan Carlos Maneiro Cadillo, como secretario do Consello de Administración do Instituto Tecnolóxico para o Control do Medio Mariño de Galicia, agradecéndolle os servizos prestados.
Santiago de Compostela, 2 de febreiro de 2017
ORDE do 2 de febreiro de 2017 pola que se dispón o nomeamento dun membro do Consello de Administración do Instituto Tecnolóxico para o Control do Medio Mariño de Galicia.
Consellería do Mar — II. Autoridades e persoal — 13/02/2017

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e constitución do seu Consello de Administración, do que forma parte como membro o/a secretario/a, que actuará con voz pero sen voto, correspondendo á consellería competente en materia de pesca o seu nomeamento, de conformidade co disposto no artigo 3 do Decreto 41/2005, do 17 de febreiro, de regulamento do Instituto Tecnolóxico para o Control do Medio Mariño de Galicia.
Polo exposto, en exercicio da facultade atribuída,
O nomeamento de Mercedes Rodríguez Moreda como secretaria do Consello de Administración do Instituto Tecnolóxico para o Control do Medio Mariño de Galicia.
Santiago de Compostela, 2 de febreiro de 2017
ORDE do 8 de febreiro de 2017 pola que se dispón o nomeamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 15/02/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
DISPOÑO:
O nomeamento de José Manuel Cores Tourís como vogal representante da Comunidade Autónoma de Galicia no Consello de Administración da Autoridade Portuaria de Marín e Ría de Pontevedra.
Santiago de Compostela, 8 de febreiro de 2017
ORDE do 8 de febreiro de 2017 pola que se dispón o nomeamento dunha vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 15/02/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de María del Mar Sánchez Sierra como vogal representante da Comunidade Autónoma de Galicia no Consello de Administración da Autoridade Portuaria da Coruña.
Santiago de Compostela, 8 de febreiro de 2017
ORDE do 8 de febreiro de 2017 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 15/02/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de José Manuel Cores Tourís como vogal representante da Comunidade Autónoma de Galicia no Consello de Administración da Autoridade Portuaria de Vilagarcía de Arousa.
Santiago de Compostela, 8 de febreiro de 2017
ORDE do 8 de febreiro de 2017 pola que se dispón o nomeamento de dous vogais do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 15/02/2017

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de José Manuel Balseiro Orol e Ovidio Rodeiro Tato como vogais representantes da Comunidade Autónoma de Galicia no Consello de Administración da Autoridade Portuaria de Ferrol-San Cibrao.
Santiago de Compostela, 8 de febreiro de 2017
RESOLUCIÓN do 31 de xaneiro de 2017 pola que se dá publicidade aos convenios de colaboración subscritos por esta axencia no terceiro cuadrimestre do ano 2016.
Axencia Galega de Infraestruturas — III. Outras disposicións — 14/02/2017

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios suscritos pola Axencia Galega de Infraestruturas (AXI) no terceiro cuadrimestre do ano 2016, que se incorpora como anexo a esta resolución.
Santiago de Compostela, 31 de xaneiro de 2017
RESOLUCIÓN do 7 de febreiro de 2017 pola que se adhire unha entidade financeira ao convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, subscrito coas sociedades de garantía recíproca e as entidades financeiras adheridas (Re-solve 2017).
Instituto Galego de Promoción Económica — III. Outras disposicións — 15/02/2017

O Consello de Dirección do Igape, na súa xuntanza do 22 de decembro de 2016, acordou por unanimidade dos seus membros asistentes a aprobación das bases reguladoras do Programa de apoio ao acceso ao financiamento operativo (activo corrente) das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-solve 2017). As ditas bases foron publicadas mediante Resolución do 29 de decembro de 2016 (DOG núm. 249, do 30 de decembro).
Xunto co texto das devanditas bases publicouse a relación das entidades financeiras que se adheriron ao convenio.
Con data do 25 de xaneiro de 2017 ratifícase a adhesión da entidade financeira Caixabank, S.A., polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e o artigo 11.1.a) do Decreto 317/1992, do 12 de novembro, polo que se aproba o Regulamento do Igape,
Engadir a entidade financeira Caixabank, S.A. á relación de entidades financeiras adheridas ao convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-solve 2017), asinado o 29 de decembro de 2016.
Santiago de Compostela, 7 de febreiro de 2017
CORRECCIÓN DE ERROS. Orde do 27 de decembro de 2016 pola que se establecen as bases reguladoras e se convocan para o ano 2017 as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020.
Consellería do Medio Rural — III. Outras disposicións — 15/02/2017

Advertidos erros na Orde do 27 de decembro de 2016 pola que se establecen as bases reguladoras e se convocan para o ano 2017 as axudas aos investimentos en tecnoloxías forestais, procesamento, mobilización e comercialización de produtos forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, publicada no
Diario Oficial de Galicia
núm. 8, do 12 de xaneiro de 2017, cómpre facer as seguintes correccións:
1. No artigo 5, apartado 1, epígrafe c), onde di: «...Nestes casos só se subvencionará o diferencial de custo, o cal será verificado pola Administración sobre a valoración do equipamento presentada pola empresa na memoria.», debe dicir: «No primeiro caso só se subvencionará o diferencial de custo, o cal será verificado pola Administración sobre a valoración do equipamento presentada pola empresa na memoria.».
2. No artigo 17, apartado 1, onde di: «...O prazo para solicitar a modificación da resolución será ata os catro meses anteriores á finalización do prazo para a xustificación dos investimentos.», debe dicir: «O prazo para solicitar a modificación da resolución será ata un mes antes da finalización do prazo para a xustificación dos investimentos da primeira anualidade.».
RESOLUCIÓN do 2 de febreiro de 2017 pola que se dá publicidade á denegación de axudas de indemnización compensatoria en zonas desfavorecidas solicitadas ao abeiro da Orde do 10 de marzo de 2015.
Fondo Galego de Garantía Agraria — III. Outras disposicións — 15/02/2017

Mediante a Orde do 10 de marzo de 2015 (DOG núm. 48, do 11 de marzo), a Consellería do Medio Rural regulou a aplicación dos pagamentos directos á agricultura e á gandaría e as axudas ao desenvolvemento rural suxeitas ao Sistema integrado de xestión e control.
O artigo 28 da citada orde dispón que as resolucións poderán ser notificadas de acordo co establecido no artigo 59.6.b) da Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no dito artigo, a notificación realizarase mediante a publicación no Diario Oficial de Galicia.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia, e co Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (en diante, Fogga), atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
Base legal:
Orde do 10 de marzo de 2015 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Logo do informe da Subdirección Xeral de Xestión da PAC e de acordo coa proposta de resolución da Dirección do Fondo Galego de Garantía Agraria da Consellería do Medio Rural,
Denegar as axudas de indemnización compensatoria en zonas desfavorecidas correspondentes á campaña 2015 aos solicitantes relacionados no anexo e polos motivos indicados nel.
Contra esta resolución, que non esgota a vía administrativa, poderá interpoñerse recurso de alzada perante a presidenta do Fogga, no prazo dun mes de conformidade co disposto no artigo 5.2 do Decreto 7/2014, do 16 de xaneiro, e nos artigos 121 e 122 da Lei 39/2015, do 1 de outubro, do procedemento administrativo común das administracións públicas. A presentación do recurso poderá facerse en calquera dos lugares previstos no artigo 16 da Lei 39/2015, do 1 de outubro.
Santiago de Compostela, 2 de febreiro de 2017
RESOLUCIÓN do 6 de febreiro de 2017, da Secretaría Xeral da Emigración, pola que se publican as subvencións concedidas ao abeiro da Resolución do 15 de febreiro de 2016 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma de Galicia das persoas galegas retornadas, e se convocan para o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/02/2017

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 10 da Resolución do 15 de febreiro de 2016, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas, e se procede á súa convocatoria para o ano 2016, publícanse as subvencións concedidas de contía igual ou superior a 3.000 euros.
Finalidade da subvención: as subvencións teñen como finalidade promover o autoemprego e a actividade emprendedora na Comunidade Autónoma galega das persoas galegas retornadas, subvencionando os gastos que comporta o seu establecemento como traballadores/as autónomos/as ou por conta propia ou como socios/as traballadores/as de sociedades laborais ou cooperativas de traballo asociado.
Norma reguladora: Resolución do 15 de febreiro de 2016, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas, e se procede á súa convocatoria para o ano 2016 (
Diario Oficial de Galicia
núm. 41, do 1 de marzo).
Aplicación orzamentaria: 04.30.312C.470.0 dos orzamentos xerais da Comunidade Autónoma galega para o ano 2016.
Crédito orzamentario: 150.000 euros.
Persoas beneficiarias da subvención de contía igual ou superior a 3.000 euros e importe da axuda concedida:
Santiago de Compostela, 6 de febreiro de 2017
RESOLUCIÓN do 7 de febreiro de 2017, da Dirección Xeral da Función Pública, pola que se modifica a Resolución do 24 de febreiro de 2016 pola que se ditan instrucións sobre o réxime de vacacións, permisos e licenzas.
Consellería de Facenda — III. Outras disposicións — 13/02/2017

En cumprimento da Sentenza 00701/2016, do Tribunal Superior de Xustiza de Galicia, sobre a cuestión de ilegalidade 297/2016 formulada polo Xulgado do Contencioso-Administrativo número 3 da Coruña, modifícase o punto 5 da sexta instrución da Resolución do 24 de febreiro de 2016, da Dirección Xeral da Función Pública (DOG núm. 44, do 4 de marzo), que queda redactado como segue:
«5. Para o cómputo dos prazos na mesma ou distinta localidade, tomarase como referencia o termo municipal da residencia habitual da persoa funcionaria ou laboral.
No caso de intervención cirúrxica sen hospitalización que requira repouso domiciliario, será a localidade en que se realice o repouso domiciliario a que debe tomarse como referencia con respecto ao termo municipal da residencia da persoa funcionaria.
No caso de hospitalización, entenderase que esta se produce cando comporte a estancia hospitalaria que inclúe unha noite e unha comida principal no centro hospitalario».
Por outra banda, modifícase o punto 2 da vixésimo primeira instrución na liña oito, onde di: «ata catro horas ou a metade da duración da xornada de traballo diaria», debe dicir: «polo menos catro horas da xornada de traballo diaria».
Entrada en vigor
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 7 de febreiro de 2017
CORRECCIÓN DE ERROS. Orde do 30 de decembro de 2016 pola que se establecen as bases reguladoras das subvencións do Programa do bono de alugueiro social do Plan rehaVIta: Plan galego de rehabilitación, alugamento e mellora de acceso á vivenda 2015–2020, e se procede á súa convocatoria para o ano 2017, con financiamento plurianual.
Consellería de Infraestruturas e Vivenda — III. Outras disposicións — 13/02/2017

Advertidos erros na referida orde publicada no DOG núm. 12, do 18 de xaneiro de 2017, procede facer as seguintes correccións:
Na páxina 2538, no artigo 6.2, onde di: «2. Estas contías poderán ser incrementadas ata un 20 % no caso de que as persoas arrendatarias sexan integrantes dunha unidade de convivencia que necesiten unha vivenda adaptada para algún dos seus membros»; debe dicir: «2. Estas contías poderán ser incrementadas ata un 20 % no caso de que as persoas arrendatarias sexan integrantes dunha familia numerosa ou dunha unidade de convivencia que necesiten unha vivenda adaptada para algún dos seus membros».
Na páxina 2558, substitúese o anexo III polo que se publica con esta corrección de erros.
Esta corrección non modifica o prazo de presentación de solicitudes.
RESOLUCIÓN do 3 de febreiro de 2017, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no terceiro cuadrimestre do ano 2016.
Consellería do Mar — III. Outras disposicións — 13/02/2017

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos pola Consellería do Mar nos meses de setembro, outubro, novembro e decembro do ano 2016, que se incorpora como anexo a esta resolución.
Santiago de Compostela, 3 de febreiro de 2017
ORDE do 9 de febreiro de 2017 pola que se dispón o cesamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 17/02/2017

O texto refundido da Lei de portos do Estado e da mariña mercante, aprobado mediante Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O cesamento de Antonio Fernández-Campa García-Bernardo como vogal representante da Comunidade Autónoma de Galicia no Consello de Administración da Autoridade Portuaria de Vigo, agradecéndolle os servizos prestados.
Santiago de Compostela, 9 de febreiro de 2017
ORDE do 9 de febreiro de 2017 pola que se dispón o nomeamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 17/02/2017

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O nomeamento de Antonio Fernández-Campa García-Bernardo como vogal representante da Comunidade Autónoma de Galicia no Consello de Administración da Autoridade Portuaria de Vilagarcía de Arousa.
Santiago de Compostela, 9 de febreiro de 2017
ORDE do 9 de febreiro de 2017 pola que se dispón o nomeamento dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 17/02/2017

O texto refundido da Lei de portos do Estado e da mariña mercante, aprobado mediante o Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
O nomeamento de Ignacio López-Chaves Castro como vogal representante da Comunidade Autónoma de Galicia no Consello de Administración da Autoridade Portuaria de Vigo.
Santiago de Compostela, 9 de febreiro de 2017
ORDE do 2 de febreiro de 2017 pola que se extingue a autorización do Seminario Menor Diocesano Santa Catalina de Mondoñedo.
Consellería de Cultura, Educación e Ordenación Universitaria — III. Outras disposicións — 20/02/2017

Mediante a Orde do 28 de febreiro de 2000, publicada no
Diario Oficial de Galicia
do 24 de marzo, autorizáronse 4 unidades de educación secundaria obrigatoria e 2 unidades de bacharelato no Seminario Menor Diocesano Santa Catalina, de Mondoñedo (Lugo).
A Dirección Xeral de Centros e Recursos Humanos da Consellería de Cultura, Educación e Ordenación Universitaria incoa o expediente de extinción da autorización do Seminario Menor Diocesano Santa Catalina de conformidade co previsto no punto oitavo 2 da Orde do 20 de setembro de 1995, en relación cos artigos 16 e seguintes do Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias.
Polo que antecede, por proposta da Dirección Xeral de Centros e Recursos Humanos,
DISPOÑO:
Primeiro. Extinguir a autorización, por cesamento de actividades, do centro docente privado cuxos datos se detallan a seguir:
Denominación: Seminario Menor Diocesano Santa Catalina.
Código do centro: 27006905.
Domicilio: praza do Seminario, 1.
Concello: Mondoñedo.
Provincia: Lugo.
Titular: Diocese de Mondoñedo-Ferrol.
Ensinanzas que se extinguen: todas as autorizadas (4 unidades de educación secundaria obrigatoria e 2 unidades de bacharelato).
Segundo. A extinción da autorización dará lugar á correspondente inscrición no Rexistro de Centros da Comunidade Autónoma de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de febreiro de 2017
ORDE do 3 de febreiro de 2017 pola que autoriza a baixa no Rexistro de Escolas de Música e Danza da Comunidade Autónoma de Galicia da Escola de Música Privada de Chantada.
Consellería de Cultura, Educación e Ordenación Universitaria — III. Outras disposicións — 20/02/2017

Mediante a Orde do 25 de xaneiro de 1999 (DOG do 16 de febreiro) autorízase a inclusión da Escola de Música Privada de Chantada (Lugo) no Rexistro de Escolas de Música e Danza.
A Dirección Xeral de Centros e Recursos Humanos da Consellería de Cultura, Educación e Ordenación Universitaria inicia o expediente para dar de baixa a Escola de Música Privada de Chantada por non estar en funcionamento desde o curso académico 2014/15.
A Orde do 11 de marzo de 1993 regula as condicións de creación e funcionamento das escolas de música e danza da Comunidade Autónoma de Galicia. O Decreto 4/2013, do 10 de xaneiro, establece que lle corresponden á Consellería de Cultura, Educación e Ordenación Universitaria as competencias e funcións en materia de planificación, regulación e administración de ensino en toda súa extensión.
Por isto, por proposta da Dirección Xeral de Centros e Recursos Humanos,
DISPOÑO:
Autorizar a baixa no Rexistro de Escolas de Música e Danza da Comunidade Autónoma de Galicia da escola de música cuxos datos se sinalan:
Denominación: Escola de Música Privada de Chantada.
Domicilio: r/ Daniel Vázquez Boo, s/n.
Concello: Chantada.
Provincia: Lugo.
Titular: Asociación Cultural Escola de Música e Danza de Chantada.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo de un mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, ou recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 3 de febreiro de 2017
RESOLUCIÓN do 7 de febreiro de 2017, da Dirección Xeral de Educación, Formación Profesional e Innovación Educativa, pola que se nomea e se fai pública a composición do tribunal que deberá xulgar as probas de acceso aos ciclos formativos de grao medio e de grao superior de formación profesional, para o ano 2017.
Consellería de Cultura, Educación e Ordenación Universitaria — III. Outras disposicións — 20/02/2017

Mediante a Orde do 22 de decembro de 2016 pola que se convocan probas de acceso aos ciclos formativos de grao medio e de grao superior de formación profesional do sistema educativo para o ano 2017, acórdase convocar de xeito ordinario probas de acceso aos ciclos formativos de grao medio e de grao superior de formación profesional en centros docentes sostidos con fondos públicos, para o ano 2017.
Segundo a autorización establecida no artigo 3 da devandita Orde do 22 de decembro de 2016, esta dirección xeral
RESOLVE:
Facer pública a composición do tribunal avaliador que deberá xulgar as probas de acceso aos ciclos formativos de formación profesional de grao medio e de grao superior da Comunidade Autónoma de Galicia, para o ano 2017, que figura no anexo desta resolución.
Este tribunal terá dereito a percibir as indemnizacións que corresponden á categoría terceira, segundo o Decreto 144/2001, do 7 de xuño, sobre indemnizacións por razóns de servizo ao persoal con destino na Administración autonómica de Galicia.
Santiago de Compostela, 7 de febreiro de 2017
EXTRACTO da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2017 (código de procedemento IN519B).
Consellería de Economía, Emprego e Industria — III. Outras disposicións — 20/02/2017

BDNS (Identif.): 331619.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións:
(http://www.pap.minhap.gob.es/bdnstrans/index):
Primeiro. Beneficiarios
Concellos da Comunidade Autónoma de Galicia. As solicitudes poderanse presentar individualmente ou de forma conxunta baixo calquera fórmula (agrupación, asociación, mancomunidade, fusión ou calquera outra similar).
Segundo. Obxecto
Mellora dos servizos e o acondicionamento de infraestruturas existentes ou de nova incorporación, co fin de que as empresas radicadas nos parques empresariais de Galicia poidan dispoñer de condicións máis competitivas para desenvolver a súa actividade económica.
Terceiro. Bases reguladoras
Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2017 (código do procedemento IN519B).
Publicadas no Diario Oficial de Galicia.
Cuarto. Contía
Importe total da convocatoria: 4.197.000,00 €.
Intensidade das axudas:
– Con carácter xeral: 80 % do importe total considerado como subvencionable, cun máximo de 120.000,00 € por solicitude.
– Para as solicitudes conxuntas, a contía porcentual máxima incrementarase nun 15 % con respecto ao caso xeral, cun máximo de 180.000,00 € por solicitude.
Quinto. Prazo de presentación de solicitudes
Un mes contado desde o día seguinte ao da publicación da Orde do 27 de xaneiro de 2017 no Diario Oficial de Galicia.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 27 de xaneiro de 2017
RESOLUCIÓN do 13 de febreiro de 2017, da Secretaría Xeral de Emprego, pola que se modifica a Resolución do 29 de novembro de 2016, pola que se dá publicidade ás festas laborais de carácter local para o ano 2017, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 20/02/2017

Pola Resolución do 29 de novembro de 2016, da Secretaría Xeral de Emprego (DOG núm. 235, do 12 de decembro), deuse publicidade ás festas laborais de carácter local para o ano 2017, correspondentes aos concellos das catro provincias da Comunidade Autónoma de Galicia.
Emitida certificación polo Concello da Gudiña, de Ourense, na cal se acorda modificar os festivos locais propostos para o ano 2017, a xefatura territorial da Consellería de Economía, Emprego e Industria de Ourense emite Resolución con data do 9 de febreiro de 2017, en que ordena publicar no
Boletín Oficial
da provincia de Ourense a modificación acordada polo Pleno da Corporación do Concello da Gudiña.
Polo anteriormente exposto,
DISPOÑO:
Modifícase a Resolución do 29 de novembro de 2016, da Secretaría Xeral de Emprego, nos seguintes termos:
No anexo III, provincia de Ourense, na páxina 54197, onde di: «33. A Gudiña: 25 de febreiro, Beato Sebastián de Aparicio; 24 de agosto, San Bartolomeu», debe dicir: «33. A Gudiña: 27 de febreiro; 24 de agosto, San Bartolomeu».
EXTRACTO da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2017 (código de procedemento IN541A).
Consellería de Economía, Emprego e Industria — III. Outras disposicións — 20/02/2017

BDNS (Identif.): 331596.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Concellos da Comunidade Autónoma de Galicia.
Segundo. Obxecto
Construción, reforma e/ou equipamento interior de naves industriais, co fin de crear un viveiro industrial de empresas.
Terceiro. Bases reguladoras
Orde do 27 de xaneiro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2017 (código do procedemento IN541A).
Publicadas no
Diario Oficial de Galicia
.
Cuarto. Contía
Importe total da convocatoria: 500.000,00 €.
Intensidade das axudas: 80 % do importe total considerado como subvencionable, cun máximo de 240.000,00 € por solicitude (só se admite unha solicitude por concello).
Quinto. Prazo de presentación de solicitudes
Un mes contado desde o día seguinte ao da publicación da Orde do 27 de xaneiro de 2017 no
Diario Oficial de Galicia
.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 27 de xaneiro de 2017
EXTRACTO da Resolución do 7 de febreiro de 2017, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas, e se procede á súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/02/2017

BDNS (Identif.): 332402.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de xubvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Poderán ser beneficiarias destas subvencións as seguintes persoas que, residindo fóra de España, se establezan na Comunidade Autónoma galega:
1. As persoas galegas e nadas en Galicia.
2. Os cónxuxes ou persoas con unión análoga á conxugal e os/as fillos/as das persoas galegas e nadas en Galicia.
Para os efectos do establecido neste punto, terá a condición de parella de feito a que figure inscrita como tal no correspondente Rexistro de Parellas de Feito de Galicia, regulado polo Decreto 248/2007, do 20 de decembro.
Segundo. Obxecto
A concesión de subvencións para promover o autoemprego e a actividade emprendedora na Comunidade Autónoma galega das persoas galegas retornadas, subvencionando os gastos que supón o seu establecemento como persoas traballadoras autónomas ou por conta propia, ou como socias traballadoras de sociedades laborais ou cooperativas de traballo asociado.
Terceiro. Bases reguladoras
Resolución do 7 de febreiro de 2017, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas, e se procede á súa convocatoria para o ano 2017.
Cuarto. Importe
Para a concesión destas subvencións destinarase un crédito total de 150.000 euros, con cargo á aplicación orzamentaria 04.30.312C.470.0.
Quinto. Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no Diario Oficial de Galicia e finalizará o 29 de setembro de 2017.
Santiago de Compostela, 7 de febreiro de 2017
DECRETO 15/2017, do 15 de febreiro, polo que se encarga o despacho dos asuntos da Presidencia, durante a ausencia do seu titular, ao vicepresidente e conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 16/02/2017

Con motivo da ausencia por razóns familiares do presidente da Xunta de Galicia, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa presidencia, e conforme o establecido no Decreto 148/2016, do 13 de novembro, polo que se nomean os titulares dos departamentos da Xunta de Galicia,
Artigo único
Durante a ausencia por razóns familiares do presidente da Xunta de Galicia encárgaselle o despacho dos asuntos da Presidencia, desde o día 16 de febreiro de 2017 ata a reincorporación do seu titular ao exercicio das súas funcións, ao vicepresidente e conselleiro de Presidencia, Administracións Públicas e Xustiza.
Santiago de Compostela, quince de febreiro de dous mil dezasete
ORDE do 2 de febreiro de 2017 pola que se modifica a autorización do centro privado La Grande Obra de Atocha, do concello da Coruña.
Consellería de Cultura, Educación e Ordenación Universitaria — III. Outras disposicións — 16/02/2017

A representante da titularidade do centro privado La Grande Obra de Atocha, do concello da Coruña, solicita a ampliación de 1 unidade de educación especial-plurideficientes.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a ampliación de 1 unidade de educación especial no centro privado que se relaciona a seguir:
Denominación: centro privado La Grande Obra de Atocha.
Código do centro: 15004782.
Domicilio: rúa Baltasar Pardal Vidal,1.
Localidade: A Coruña.
Concello: A Coruña.
Provincia: A Coruña.
Titular: Instituto Secular Hijas de la Natividad de María.
Composición resultante:
Educación infantil: 9 unidades.
Educación primaria: 24 unidades.
Educación secundaria: 16 unidades de educación secundaria obrigatoria.
Bacharelato: 6 unidades das modalidades de Ciencias e Humanidades e Ciencias Sociais.
Educación especial: 2 unidades (plurideficientes).
Formación profesional específica:
– 1 ciclo formativo de grao medio de Actividades Comerciais (2 unidades para 30 alumnos/as cada unha).
– 1 ciclo formativo de grao medio de Xestión Administrativa (2 unidades para 30 alumnos/as cada unha).
Segundo. Para a posta en funcionamento das unidades que se amplían a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de octubre, do procedemento administrativo común das administracións públicas, ou ben, directamente o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de febreiro de 2017